इसका परिणाम यह है कि देश में गैंगस्टरों की सेना बन गई है। पुलिसिंग का वास्तविक अर्थ, एक ऐसी फोर्स है जिससे अपराधी डरते हों, लेकिन राजनीतिक सिस्टम भ्रष्ट होने के कारण पुलिस आम व्यक्ति पर ही अत्याचार करने पर लगी हुई है। जब बाड़ ही खेत को खाये तब रखवाली कौन करेगा? विवेक तिवाड़ी की हत्या उसके परिवार के लिए बहुत बड़ी क्षति है जिससे सीख लेने की सख्त जरूरत है। पुलिस में एक्शन से लेकर मामला दर्ज करने तक सारी प्रक्रिया पर पक्षपात व भ्रष्टाचार हावी है। इस माहौल में पुलिस सुधारों की सख्त जरूरत है। पुलिस प्रबंध की खामियों को दूर करने के लिए केवल आधुनिक गाड़ियां, तकनीकी साजो-सामान और नए हथियारों की ही जरूरत नहीं बल्कि पुलिस बलों में जनता की सुरक्षा के लिए समर्पण सच्चाई, निष्पक्षता व ईमानदारी जैसे नैतिक मूल्यों की भी आवश्यकता है।